निर्धन पुत्री के विवाह में समिति ने किया सहयोग
झरिया | संयुक्तबस्ती समिति ने एक निर्धन की पुत्री के विवाह में सहयोग कर अपने सामाजिक दायित्व का निर्वहन किया। जरूरत परिवार वार्ड संख्या 48 के बुढ़ीबांध बस्ती का रहने वाला है। समिति की ओर से विवाह समारोह के भोज के लिए राशन और वस्त्र का सहयोग किया। समिति के अध्यक्ष बबन कुमार ने बताया कि ऐसे काम समिति की प्राथमिकता है। सहयोग प्राप्त करने वाले बस्ती के गंगाधर बाउरी ने समिति का आभार जताया। सहयोग करने वालों में समिति के उमेश भुइयां, महेश भुइयां, शाम हीरा, बद्री प्रसाद, संध्या देवी, निरंजन महतो, बलराम ठाकुर, अनिता देवी आदि थे।
hin_Deva hin_Deva